מתקפת הטרור על ניר יצחק

מתקפת הטרור על ניר יצחק בוצעה על ידי ארגון הטרור חמאס בבוקר 7 באוקטובר 2023, שמחת תורה תשפ"ד, בקיבוץ ניר יצחק הסמוך לדרום רצועת עזה, כחלק ממתקפת הפתע על ישראל. במתקפת הטרור נרצחו 7 מתושבי הקיבוץ ו-4 נחטפו לעזה. שלושה מתוך ארבעת החטופים נרצחו וגופותיהם מוחזקות בעזה. אחת מהחטופות נחטפה יחד עם 4 בני משפחה שהתארחו אצלה.<ref></ref>

== רקע ==

== מתקפת הטרור והחטיפה ==
ביום השבת, 7 באוקטובר 2023, חג שמחת תורה, בסביבות 7:00 בבוקר, נכנסו עשרות מחבלי חמאס לשטח הקיבוץ והחלו לעבור בין בתי הקיבוץ במטרה לרצוח את תושביו. המחבלים זרעו הרס רב ובזזו ציוד מהבתים אליהם פרצו.

לפי דוברת הקיבוץ, מחבלים נכנסו לבתים והסבו נזק רב, אך לא הצליחו לחדור לממ"דים מלבד בשני בתים. לאחר שהמחבלים עזבו את המקום עם כל מי שהצליחו לחטוף, הגיעו לניר יצחק הבוזזים שביצעו מעשי הרס וביזה.

תושבי הקיבוץ היו סגורים בממ"דים במשך למעלה מ-14 שעות, ללא גישה למים, מזון ושירותים, כאשר בזמן הזה התבצע ירי ללא הפסקה, בתוך הבתים ומחוצה להם. רכבים של מספר משפחות נגנבו וכפי הנראה שימשו להעברת החטופים לרצועת עזה.

כיתת הכוננות של הקיבוץ נאבקה בעשרות המחבלים שחדרו אליו בניסיון להגן על התושבים. לוחמי יחידת הלוט"ר שהגיעו לקיבוץ, ניהלו קרבות והצליחו להרוג את רוב המחבלים, ולהניס או לשבות את השאר.
בנוסף השתתף בקרבות טנק שהגיע סמוך לגדר הקיבוץ ומנע פגיעה גדולה הרבה יותר.

בקרבות נהרגו 6 מחברי כיתת הכוננות (מביניהם רבש"ץ הקיבוץ). 3 חברים מכיתת הכוננות, טל חיימי ואורן גולדין, וכן ליאור רודאיף, נרצחו וגופותיהם מוחזקות בעזה.<ref></ref>

עוד אחד מבני הקיבוץ, אופיר מלמן, נהרג בקרב על מוצב סופה.

חטופה אחת בת הקיבוץ, וארבעה אורחים ששהו אצלה נחטפו לעזה, שלוש מבנות המשפחה שוחררו ב-28 בנובמבר, אחרי מעל חודש וחצי, במסגרת עסקת שחרור החטופים ישראל–חמאס. ב-12 בפברואר 2024, חולצו שני בני המשפחה הנותרים ממבנה ברפיח, על ידי הימ"מ והשב"כ, במבצע יד זהב.

== לאחר המתקפה ==
לאחר מכן, פונו תושבי הקיבוץ למלון קיסר שבאילת. תושבי הקיבוץ שהו במלון קיסר במשך כחודשיים עד למעבר למלון יו ספלאש רזורט שבקיבוץ אילות בדצמבר 2023.

בין החטופות ששוחררו הייתה מיאה ליימברג בת ה-17. בעת שנחטפה היא לקחה איתה את כלבת השיצו שלה מתחת לפיג'מה, כי האמינה שלא תשרוד לבדה, והמחבלים הבחינו בכלבה רק כשהיו בעזה. ליימברג שמרה אותה איתה בכל תקופת השבי בחדר בדירת משפחה ששם הוחזקה, וביום השחרור יצאה ממכונית החמאס מוקפת מחבלים כשהכלבה בזרועותיה.

=== חילוץ החטופים מרפיח ===

ב-12 בפברואר 2024 חולצו פרננדו סימון מרמן ולואיס הר, אשר נחטפו מניר יצחק, אליו הגיעו לביקור משפחתי, על ידי שב"כ וימ"מ לאחר פשיטה על מבנה ברפיח.

==גלריית תמונות==
<gallery mode="packed" widths="150" heights="150">
קובץ:רכב טויטה שספג יריות בניר יצחק.jpg|רכב שספג יריות במהלך מתקפת הטרור בניר יצחק
קובץ:רכב שספג יריות בניר יצחק 01.jpg|רכב שספג יריות במהלך מתקפת הטרור בניר יצחק
קובץ:לוחמי גדוד 630 בסריקות בניר יצחק.jpg|לוחמי גדוד 630 מבצעים סריקות בניר יצחק לצד אוטובוס שספג יריות
קובץ:דירה בניר יצחק שספגה יריות במהלך הטבח.jpg|דלת מרפסת בניר יצחק שספגה יריות במהלך מתקפת הטרור
קובץ:אמל״ח שנתפס בניר יצחק.jpg|אמל"ח שנתפס על ידי לוחמי צה"ל במהלך מתקפת הטרור בניר יצחק
</gallery>

== קישורים חיצוניים ==
* [https://oct7map.com/ מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים], אתר ייעודי – oct7map.
* 
* 
* [https://www.mako.co.il/news-channel12?subChannelId=b3bb7b6155e4a810VgnVCM200000650a10acRCRD&vcmid=e2f66bc1fde3b810VgnVCM100000700a10acRCRD&Partner=searchResults הגיבורים של קיבוץ ניר יצחק], כתבה של חדשות 12, 18 באוקטובר 2023
* 

== הערות שוליים ==

ניר יצחק
ניר יצחק
קטגוריה:חמאס: פיגועים
קטגוריה:ניר יצחק (קיבוץ)
ניר יצחק